Diari Oficial de la Generalitat Valenciana


Sumari del DOGV 8453, del 28-12-2018 (2018/12578)

Correcció d'errades de la Llei 24/2018, de 5 de desembre, de la Generalitat, de mediació de la Comunitat Valenciana.
--------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2018/12/05/24/corrigendum/86908099/dof/vci/html**

### Dades del document

Número de DOGV
:   8453

Data del DOGV
:   28-12-2018

Secció del DOGV
:   I. DISPOSICIONS GENERALS

Número del document
:   2018/12884


Data del document
:   28-12-2018

Organisme emissor
:   Corts Valencianes

Tipus de document
:   Correcció d'errades

Correcció d'errades

 Descriptors 

:   * legislació
    * sistema judicial
    * vida social
    * Dret de família

Correcció d'errades de la Llei 24/2018, de 5 de desembre, de la Generalitat, de mediació de la Comunitat Valenciana. [2018/12135]  
La Mesa de les Corts, en la reunió del 21 de desembre de 2018, ha tingut coneixement de l'escrit RE número 119.372 tramès pels portaveus dels grups parlamentaris en la Comissió de Justícia, Governació i Administració Local en què comunica la detecció de dues errates en el text de la Llei 24/2018, de 5 de desembre, de la Generalitat, de mediació de la Comunitat Valenciana.  
En aquest sentit, la Mesa de les Corts, de conformitat amb l'esmentat escrit i la nota elaborada pels Serveis Jurídics de la Cambra i d'acord amb el Catàleg de procediments per a la correcció parlamentària de les errades i errates que es produïsquen en les fases del procediment legislatiu o en la publicació de les lleis aprovades per les Corts (AM 1.537/IX, de 30.03.2017), ha acordat la correcció del text, tant en valencià com en castellà, de la Llei 24/2018, de 5 de desembre, de la Generalitat, de mediació de la Comunitat Valenciana, en els termes assenyalats a continuació:  
- En l'apartat V de l'exposició de motius, en el primer paràgraf, cal suprimir la referència a una disposició transitòria:  
  
On diu:  
«Aquesta llei s'estructura en un títol preliminar, cinc títols, dues disposicions addicionals, una disposició transitòria, una disposició derogatòria i dues disposicions finals.»  
Ha de dir:  
«Aquesta llei s'estructura en un títol preliminar, cinc títols, dues disposicions addicionals, una disposició derogatòria i dues disposicions finals.»  
  
- En l'article 44.2.3, cal suprimir la lletra a) i reordenar la resta de lletres, de manera que la redacció quedaria així  
  
«Article 44  
[...]  
2.3. Són infraccions molt greus:  
a) Incomplir els deures de confidencialitat i secret professional.  
b) Incomplir el deure d'imparcialitat quan es cause un perjudici molt greu, objectiu i constatable a qualsevol de les parts en conflicte.  
c) Consentir l'adopció d'acords manifestament contraris a dret.  
  
d) Rebre qualsevol tipus de retribució, compensació econòmica o quantitat per l'activitat mediadora de les persones beneficiàries de la mediació gratuïta quan la designació es realitze segons l'article 31.2 a d'aquesta llei.  
e) En els casos no subjectes a mediació gratuïta, rebre qualsevol tipus de retribució, compensació econòmica o quantitat per l'activitat mediadora al marge i en quantia diferent a la pactada en l'acta constitutiva.  
f) Exercir la mediació sense comptar amb una assegurança o garantia equivalent que cobrisca la responsabilitat civil derivada de l'actuació professional.  
g) Participar en procediments de mediació si s'està suspès per a això.  
h) La inexactitud, falsedat o omissió de les dades de caràcter essencial que es faciliten per a accedir a inscriure's en el registre.  
i) Iniciar o no posar fi a la mediació quan es tinga coneixement que concorren les situacions establides en l'apartat 2 de l'article 38 d'aquesta llei.  
j) Obstruir la funció inspectora de l'administració quan s'exercisca coacció, amenaces, violència o qualsevol altra forma de pressió.  
k) Haver sigut objecte de sanció mitjançant una resolució ferma en via administrativa per haver comès tres faltes greus en un període de dos anys.»


Còpia Permalink ELI